Памяць пра паэта жыве і сёння. Імя Валянціна Таўлая прысвоена цэнтральнай гарадской бібліятэцы г. Баранавічы. Яго імя носяць вуліцы ў Баранавічах, Лідзе, Маладзечне, Слоніме, у вёсках Ганькі і Жыровічы Слонімскага раёна. У Слонімскім агульнаадукацыйным ліцэі адкрыты пакой, прысвечаны літаратурнай Слонімшчыне, у тым ліку і Валянціну Таўлаю. Народны літаратурна-краязнаўчы музей імя В. Таўлая дзейнічае і ў СШ № 4 г. Баранавічы. Дарэчы вельмі цудоўны музей, адзін з лепшых школьных музееў. 8 лютага 1992 года музей гасцінна расчыніў дзверы і цалкам даверыў свае набыткі цікаўным вачам першых наведвальнікаў.